கோடைக்கால தலைநகரம்
'''கோடைகால தலைநகரம்''' (''Summer capital'') என்பது குறிப்பாக வெப்பம் மிகுந்த கோடைக் காலங்களில் பாரம்பரியமாக [[தலைநகரம்|தலைநகராக]] பயன்படுத்தப்படும் ஒரு நகரம் ஆகும். கோடைகால தலைநகருக்கு இடம்பெயரும் ஆளும் வர்க்கங்களைக் கொண்ட [[அரசாட்சி முறைமை|அரசமைப்பு முறைமைகளின்]] வரலாற்றுச் சூழல்களில் இந்தச் சொல் பெரும்பாலும் பொருத்தமானதாக இருந்தது. இது நவீன காலங்களில் குறைவாகவே உள்ளது. [[வளிப் பதனம்|வளிப் பதன]] அமைப்புகள் பரவலாக உள்ளதால் கோடைக் கால தலைநகருக்கு அவ்வப்போது இடம்பெயர வேண்டிய நிலையை ஏறக்குறைய இல்லாமல் ஆக்கியுள்ளது.
 
 == உலகம் முழுவதும் கோடைக்கால தலைநகரங்கள் ==
 
 === சீனா ===
 13 ஆம் நூற்றாண்டில் [[குப்லாய் கான்|குப்லாய் கானின்]] ஆட்சியின் போது ஷங்டு  ஒரு &quot;மேல் தலைநகரம்&quot; ஆக இருந்தது. &lt;ref&gt;{{Cite web|url=http://www.chinatravelz.com/china/Inner-Mongolia/Xilinhot/yuanshangdu/index.asp|title=Shangdu (Upper Capital) the capital of the Yuan Dynasty|date=|publisher=Chinatravelz.com|archive-url=https://web.archive.org/web/20121104183734/http://www.chinatravelz.com/china/Inner-Mongolia/Xilinhot/yuanshangdu/index.asp|archive-date=November 4, 2012|access-date=2013-01-03}}&lt;/ref&gt;
 
 [[சிங் அரசமரபு|சிங் அரசமரபால்]], செங்டேயில் உள்ள  [[செங்டே மலை விடுதி]] கோடை மாதங்களில் பேரரசர்கள் தங்கள் உத்தியோகபூர்வ செயல்பாட்டை மேற்கொள்ள அடிக்கடி பயன்படுத்தப்பட்டது.
 
 சீனக் குடியரசு காலத்தில், சீன [[குவோமின்டாங்|தேசியவாதக் கட்சியின்]] முக்கிய உறுப்பினர்கள் கோடையில் குலிங்கில், ஜியுஜியாங்கில் முக்கியமான முடிவுகளை எடுப்பதற்காக அடிக்கடி கூட்டங்களை நடத்தினர். வெளிநாட்டு வணிகர்கள் மற்றும் சமயப்பரப்பு குழுவினர் சீனக் குடியரசு அரசாங்கத்தின் ஆட்சியின் போது கோடைக் காலத்தை  குலிங்கில் கழிக்க விரும்பினர்.
 
 [[சீனா|சீன மக்கள் குடியரசின்]] காலத்தில், [[சீனப் பொதுவுடமைக் கட்சி]]யின் முக்கிய உறுப்பினர்கள் கோடையில் பெய்டெய்ஹே மாவட்டத்தில் முக்கியமான  முடிவுகளை எடுப்பதற்காக அடிக்கடி கூட்டங்களை நடத்தினர்.
 
 === இந்திய துணைக்கண்டம் ===
 [[முகலாயப் பேரரசு|முகலாயப்]] பேரரசர் [[பாபுர்|பாபரின்]] ஆட்சியின் போது, முகலாயப் பேரரசின் வடமேற்கில் உள்ள [[காபுல்]] நகரம் [[ஆக்ரா]] மற்றும் [[தில்லி]]யுடன் ஒப்பிடும்போது குளிர்ச்சியான வெப்பநிலை காரணமாக கோடைகால தலைநகராக பயன்படுத்தப்பட்டது. பேரரசர் [[ஔரங்கசீப்]] காலத்தில் இந்த நடைமுறை முடிவுக்கு வந்தது. &lt;ref&gt;{{Cite journal|last=Farah Samrin|year=2005|title=The City of Kabul Under the Mughals|url=https://www.jstor.org/stable/44145943|journal=Proceedings of the Indian History Congress|publisher=Indian History Congress|volume=66|pages=1303–1308|jstor=44145943}}&lt;/ref&gt;
 
 [[பிரித்தானியாவின் இந்தியப் பேரரசு|பித்தானிய இந்தியாவில்]] ஆண்டுதோறும் கோடை மாதங்களில் தலைநகரம் [[சிம்லா]]விற்கு மாற்றப்பட்டது. &lt;ref&gt;{{Cite web|url=http://himachal.nic.in/tcp/ShimlaHeritageReport.pdf|title=Heritage of Shimla|publisher=Town &amp; Country Planning Department, Shimla|archive-url=https://web.archive.org/web/20070630171701/http://himachal.nic.in/tcp/ShimlaHeritageReport.pdf|archive-date=30 June 2007|access-date=4 May 2007}}&lt;/ref&gt; அதிகார இயந்திரத்தைக் கொண்டு செல்வதில் உள்ள சிரமம் மற்றும் அரசியல்வாதிகள் மற்றும் அரசு ஊழியர்கள் கோடையில் இத்தகைய இடங்களில் தங்கி இருப்பது குறித்த பொதுமக்களுக்கு ஏற்படும் எதிர்மறையான கருத்துக்கள் காரணமாக இந்த நடைமுறை நிறுத்தப்பட்டது. [[ஜம்மு காஷ்மீர் (ஒன்றியப் பகுதி)|ஜம்மு காஷ்மீர்]] ஒன்றியப் பிரதேசத்தின் கோடைகால தலைநகரம் [[சிறிநகர்]] ஆகும். அதேபோல [[நாக்பூர்]] இந்திய மாநிலமான [[மகாராட்டிரம்|மகாராட்டிரத்தின்]] குளிர்கால தலைநகரம் ஆகும்.
 
 [[ஊட்டி]]யில் உள்ள அரன்மோர் அரண்மனை, [[சென்னை மாகாணம்|சென்னை இராசதானியின்]] கோடைகால தலைநகராக செயல்பட்டது; இது ஒரு பிரபலமான கோடைகால ஓய்வு விடுதியாக காலனித்துவ காலத்தில் பிரித்தானிய அதிகாரிகளால் பயன்படுத்தபட்டது.&lt;ref&gt;{{cite book|title=The Illustrated Weekly of India|date=1975|publisher=Published for the proprietors, Bennett, Coleman &amp; Company, Limited, at the Times of India Press|url=https://books.google.com/books?id=sWY6AQAAIAAJ&amp;q=Ooty+capital+Madras+Presidency|language=en}}&lt;/ref&gt; இந்திய விடுதலைக்குப் பிறகும் [[சென்னை மாநிலம்|சென்னை மாநிலத்தின்]] கோடைக்கால தலைநகராக  ஊட்டி செயல்பட்டது. சென்னை சட்டமன்றத்தின் கோடைக்கால கூட்டத் தொடர்கள் ஊட்டியில் நடத்தப்பட்டன. இதை விமர்சித்து [[திமுக]] போன்ற எதிர்கட்சிகள்  ''கும்பி எரியுது.. குடல் கருகுது.. குளு குளு ஊட்டி ஒரு கேடா?'' என்று முழங்கின. இதன் தொடர்ச்சியாக காலபோக்கில் ஊட்டி கோடைக்கால தலைநகர் என்ற அந்தஸ்தை இழந்தது. என்றாலும் தமிழ்நாடு ஆளுநருக்கு ஊட்டியில் [[ராசபவன் (உதகமண்டலம்)|ஆளுநர் மாளிகை]] தற்போதும் உள்ளது.
 
 === பிலிப்பைன்ஸ் ===
 20 ஆம் நூற்றாண்டின் முற்பகுதியில் அமெரிக்க ஆக்கிரமிப்பின் போது [[லூசோன்|லுசோனின்]] வடக்கு [[மலை வாழிடம்|மலைகளில்]] உள்ள [[பாகியோ]] மலைப்பகுதி பிலிப்பைன்சின் கோடைகால தலைநகராக தேர்ந்தெடுக்கப்பட்டது. அதன் குளிர்ந்த காலநிலை, ''[[நடைமுறைப்படி|நடைமுறை]]'' தலைநகரான [[மணிலா]]வின் வெப்பமான, ஈரப்பதமான காலநிலையிலிருந்து விரும்பத்தக்க மாற்றாக இருந்தது. தற்போதைய இறையாண்மையுள்ள அரசாங்கம் நீண்ட காலமாக இங்கு ''மொத்தமாக'' இடம்பெயர்வதை நிறுத்திவிட்டாலும், இந்த நகரத்தில் இன்னும் பிலிப்பைன்சு சனாதிபதியின் அதிகாரப்பூர்வ கோடைகால இல்லம் செயல்படுகிறது. &lt;ref name=&quot;themansion&quot;&gt;[http://malacanang.gov.ph/about/malacanang/mansion-house/ &quot;Mansion House - Presidential Museum and Library&quot;] {{Webarchive|url=https://web.archive.org/web/20181021165359/http://malacanang.gov.ph/about/malacanang/mansion-house/ |date=2018-10-21 }}, Retrieved on 9 February 2017&lt;/ref&gt; மேலும் பிலிப்பைன்சின் உச்ச நீதிமன்றம் அதன் &quot;கோடைகால அமர்வுகளை&quot; இன்னும் இந்த நகரத்தில் பராமரிக்கிறது.  குறிப்பாக கிறிஸ்துமஸ் காலத்தில், மற்ற தீவுக்கூட்டங்களை விட வெப்பநிலை கணிசமாகக் குறைவாக இருப்பதால், இது ஒரு பிரபலமான விடுமுறைக்கால ஓய்வு இடமாக உள்ளது.
 
 === உருசியா ===
 [[கிரிமியா மூவலந்தீவு|கிரிமியாவின்]] பாரம்பரியமான பிரபலமான ஓய்வு விடுதிகளை உருசியா இழந்ததைத் தொடர்ந்து (உருசிய சோவியத் கூட்டமைப்பு சோசலிச குடியரசிலிருந்து, உக்ரேனிய சோவியத் சோசலிச குடியரசுக்கு  1954 இல் [[நிக்கித்தா குருசேவ்|நிகித்தா குருசேவால்]]  மாற்றப்பட்டது ), [[சோச்சி]] நாட்டின் அதிகாரப்பூர்வமற்ற கோடைகால தலைநகராக உருவெடுத்தது. &lt;ref name=&quot;bbc&quot;&gt;{{Cite news|title=Sochi Olympics a 'monstrous scam' - Russian opposition|date=30 May 2013|url=https://www.bbc.co.uk/news/world-europe-22720228|publisher=BBC News|accessdate=30 May 2013}}&lt;/ref&gt; கூடுதலாக, சோச்சி பல ஒப்பந்தங்களில் கையெழுத்திடுவதற்கான இடமாகவும் செயல்பட்டது. குறிப்பாக [[சியார்சியா|சியர்சியன்]], பிரிவினைவாத [[அப்காசியா|அப்காசியன்]] மற்றும் பிரிவினைவாத [[தெற்கு ஒசேத்தியா|தெற்கு ஒசேத்தியன்]] ஆளும் பிரிவினருக்கு இடையேயான ஒப்பந்தங்கள் இங்கு மேற்கொள்ளப்பட்டன.
 
 === சவூதி அரேபியா ===
 [[சவூதி அரேபியா]]வின் அதிகாரப்பூர்வ தலைநகரான [[ரியாத்]]தை விட கோடை மாதங்களில்  [[மக்கா]]விற்கு அருகிலுள்ள மலை நகரமான தைஃப் நகர் மிகவும் குளிராக இருக்கும். இதனால்  சவுதி அரச குடும்பம் வரலாற்று ரீதியாக இங்கு இடம் பெயர்ந்துள்ளது .
 
 === எசுபானியா ===
 [[எசுப்பானியா]]வின் குளிர்ச்சியான, வடக்குக் கடலோரப் பகுதியில் பிரெஞ்சு எல்லைக்கு அருகில் சான் செபாஸ்டியன் அமைந்திருப்பதால், அது [[மத்ரித்]]துக்கு மாற்றாக கோடைகால தலைநகராக அமைந்தது. ஆஸ்திரியாவின் அரசரின் மனைவியும் அரச பிரதிநிதியுமான மரியா கிறிஸ்டினா 1887 முதல் இங்கு விடுமுறை காலத்தில் வந்தார். பின்னர் அரசவையையும் கூட்டினார். &lt;ref name=&quot;Donosti&quot;&gt;{{Cite web|url=http://aunamendi.eusko-ikaskuntza.eus/es/artikulua/ar-45908/#heading144210|title=Donostia / San Sebastián. Historia|date=2020|website=Auñamendi Encyclopedia|publisher=Eusko Ikaskuntza|language=es|access-date=9 November 2020}}&lt;/ref&gt; சர்வாதிகாரி [[பிரான்சிஸ்கோ பிராங்கோ|ஃபிரான்சிஸ்கோ ஃபிராங்கோ]] 1941 மற்றும் 1975 க்கு இடைப்பட்ட கோடைகாலத்தை அயெட் அரண்மனையில் கழித்தார். &lt;ref name=&quot;Aiete&quot;&gt;{{Cite web|url=https://turismo.euskadi.eus/es/patrimonio-cultural/palacio-de-aiete/aa30-12375/es/|title=Palacio de Aiete|date=April 2007|website=Turismo en Euskadi, País Vasco|publisher=Basque ministry of tourism|language=es|access-date=9 November 2020}}&lt;/ref&gt;
 
 == குறிப்புகள் ==
 {{Reflist}}